《氐州第一 题张文襄龙树院召客七札册》
清代·吴重憙

万柳堂空，寺余夕照，益都胜迹难掩。提倡诗骚，主持风雅，滂喜难冰领管。

招邀古寺，交舞处槐龙翠满。楼好翰山，簃偏近水，群仙萧散。

于今蔓草颓垣晚。那复见旧时池馆。更马郑应刘，苏辛欧赵，同付云烟。

眼望前尘尘已渺。莫论头长簿短。病榻维摩伴伊谁，炉香茗盌。

作者简介：吴重憙，字仲怿，山东海丰人。同治壬戌举人，官至河南巡抚。有《石莲闇集》。